[ca] El temps és el nostre recurs més escàs i, a la vegada, un que a priori es troba igualment limitat per a tots els éssers humans. Una part considerable del nostre temps de vida, aproximadament una hora i mitja al dia, l'invertim en desplaçar-nos sobre el territori: anant i tornant de la feina, fent encàrrecs, visitant altres persones, passejant, etc. Però, és aquesta dada mitjana aplicable a tothom, independentment de qui som i d'on vivim? Percebem i gestionem els temps de desplaçament de la mateixa manera en el context de la nostra organització quotidiana? Aquesta tesi doctoral pretén contribuir a respondre aquestes preguntes analitzant el temps diari de desplaçament en el context de la ciutat mediterrània, en aquest cas centrant el focus en la Regió Metropolitana de Barcelona. La hipòtesi principal d'aquesta investigació és que el temps de desplaçament presenta múltiples dimensions que tradicionalment no han estat suficientment visibles. Aquest objectiu, al seu torn, s'afronta mitjançant un disseny metodològic basat en la combinació de fonts d'informació i de tècniques que permeten que diferents dimensions del temps de la mobilitat puguin emergir. En aquesta tesi s'analitza el temps de la mobilitat en relació a una determinada estructura espacial subjacent, en relació a variables individuals i socials, tenint en compte la diferència entre el temps percebut i l'objectiu i, finalment, incorporant-hi la comprensió de quines implicacions a nivell individual resulten de considerables inversions temporals en mobilitat. A aquest efecte, aquesta investigació s'ha estructurat a partir de quatre estudis empírics, publicats en revistes acadèmiques internacionals d'alt impacte, que constitueixen el nucli de la tesi. A més dels resultats específics de cada estudi, aquesta tesi conclou que, si bé hi ha una relació evident entre l'estructura territorial i les variables socioeconòmiques amb la mobilitat quotidiana, hi ha conceptualitzacions alternatives del temps de desplaçament que poden informar a futures recerques i als professionals de la planificació.

[en] Time is our most finite resource, and one that is a priori equally limited for all human beings. A considerable part of our life time, approximately one hour and a half every day, is spent on the move: going to and from work, running errands, visiting others, strolling, and so on. But, is this average value applicable to everyone, independently of who we are and where we live? Do we all perceive and manage time in the context of everyday life in the same manner? The present doctoral thesis aims to contribute in answering these questions by analyzing daily travel time in the context of the Mediterranean city, in this case by focusing on the Barcelona Metropolitan Region, in Catalonia. The main hypothesis of this research is that travel time presents multiple dimensions that have not traditionally been sufficiently visible. This, in turn, requires a specific methodological design based on the combination of data sources and techniques that allow for these different dimensions of travel time to emerge. In this thesis daily travel time is analyzed in the context of its underlying spatial structure, in relation to individual and relational variables, taking into account the difference between perceived and objective travel time and, lastly, understanding what implications large temporal investments in mobility can have at the individual level. For this purpose, the present research has been structured around four specific empirical studies published in international high-impact academic journals, which constitute the core of the dissertation. Besides specific results of each study, the dissertation concludes that while there is an evident relationship between territorial structure and socioeconomic variables with daily mobility, alternative understandings of time are in place both for future research and also planning practices.